اوکراین نینگ بیرلشگن ملتلر تشکیلاتی دایمی نماینده سی سرگی کیسلیتسیا, روسیه بیلن هرخیل مذاکره گه تیار ایکن لیک لری نی معلوم قیلدی.
بیرلشگن ملت لر تشکیلاتی خوفسیزلیک کینگشی ده معروضه قیلگن کیسلیتسیا, روسیه نینگ چیگره ده گی بحران نی آرتیریشی تقدیرده اوز لری دن دفاع قیله دیگن لیک لری نی بیلدیردی.
روسیه نینگ اوکراین نینگ شرقیده گی روس لر نینگ "قیرغین گه دوچ کیلگن لیگی" ادعا لری نینگ "اساسسیز و مسئولیتسیز" بیانات لردن عبارت ایکن لیگی نی بیلدیرگن کیلیتسیا, اوکراین نینگ تینچلیک سیور بیر ییچیم یولی گه طرفدار ایکن لیگی نی معلوم قیلدی.
روسیه نینگ بیواسطه مذاکره اوچون بعضی شرط لر نی مطرح قیلگن لیگی نی معلوم قیلگن کیلیتسیا, "بیز رهبرلر نینگ اوچره شوو لری داخل هر خیل مذاکره گه تیارمیز" دییه قید ایتدی.
روسیه جمهوررئیسلیک قصری (کرملین) سوزچیسی دیمیتری پیسکوف ایسه, کیف دن کوپلب یوقاری مرتبه لی اوچره شوو لرنینگ مطرح قیلینگن لیگی نی معلوم قیلرایکن, اوشبو طلب لرنینگ مقصدی نینگ نا انیق ایکن لیگی نی بیلدیردی.
پیسکوف, کیف نینگ, اوشبو مذاکره لر بوییچه, نیمه اوچون؟ نیمه مقصد بیلن؟ دیگن سئوال لر گه جواب قیترمه گن لیگی نی ایسله تیب اوتدی.
کیف نینگ مذاکره لر ده فقط گینه دونباس حقیده گپیریلیشی نی طلب ایتگن لیگی نی معلوم قیلگن پیسکوف, "بیز ایسه 'دونباس حقیده دونباس یشاوچی لری بیلن گپیرینگ' بیزدن سوره شینگیز کیره ک بولگن باشقه بیر نرسه بار می؟ دیماقده میز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
